|  |  |
| --- | --- |
| verzia | 02 |
| dátum platnosti | 18.11.2020 |
| dátum účinnosti | 25.11.2020 |
| schválil | Predseda RpV dňa 25.11.2020 |
| autor/navrhovateľ | Lucia Demková, Veronika Mrňová |

**Interná smernica RpV č. 17**

**LÍDERSKÉ SKÚŠKY**

|  |
| --- |
| **História predošlých verzií** |
| **číslo verzie** | **účinnosť od** | **účinnosť do** | **autor** |
| 01 |  | 25.11.2020 |  |
| 02 | 25.11.2020 |  | Rada pre vzdelávanie |
| 03 |  |  |  |
|  |  |  |  |
|  |  |  |  |

|  |
| --- |
| **Zoznam príloh** |
| **číslo** | **názov prílohy** | **počet strán** |
| 01 | Nosné témy, skúšané kompetencie a podotázky | 1 |
| 02 | Ostatné témy, skúšané kompetencie a podotázky | 3 |
| 03 | Modelové situácie | 5 |
| 04 | Kombinácie | 1 |
|  |  |  |

**PREAMBULA**

Rada pre vzdelávanie (ďalej len „RpV“) v súlade s Organizačným poriadkom, Kapitolou 8 vydáva Internú smernicu RpV č. 17 (ďalej len „IS“) – Líderské skúšky.

**ÚVODNÉ USTANOVENIA**

**I. Účel vydania IS**

1. Cieľom vydania tejto IS je usmernenie pri organizovaní líderských skúšok. Výnimku zo všetkých bodov môže udeliť iba predseda RpV po dohode so vzdelávacím tímom LRŠ.

**VŠEOBECNÉ A OSOBITNÉ USTANOVENIA**

**II. Organizovanie líderských skúšok**

1. Povinnosti vzdelávacieho tímu a ďalších zainteresovaných osôb pri organizovaní líderských skúšok po absolvovaní LRŠ:
2. **1 mesiac pred konaním skúšok**
	1. určenie a oznámenie termínu skúšok tajomníkovi RpV
	2. zoznam účastníkov skúšok

(Tím LRŠ určí termín a ohlási ho (elektronicky/listom) každému absolventovi LRŠ daného ročníka. Zároveň pošle tajomníkovi RpV zoznam účastníkov skúšok. Tajomník RpV pripraví najneskôr dva týždne pred konaním skúšok líderské dekréty a dohodne sa s organizátorom skúšok o spôsobe ich prevzatia.)

1. **Na skúškach**
	1. vedenie protokolov

(Skúšobné komisie zabezpečia riadne vedenie protokolov z líderských skúšok.)

1. **1 mesiac po skúškach**
	1. dodanie protokolov, líderských činností a zoznamu absolventov skúšok tajomníkovi RpV
	2. skartovanie nevydaných dekrétov

(Tajomník RpV zapíše úspešných absolventov líderských skúšok do systému Tee-Pee a do evidencie RpV. Líderské dekréty, ktoré neboli vydané (t. j. dekréty neúspešných účastníkov LRŠ), organizátor skartuje.)

1. Povinnosti vzdelávacieho tímu a ďalších zainteresovaných osôb pri organizovaní líderských skúšok bez absolvovania LRŠ:
2. **Min. 2 mesiace pred konaním skúšok**
	1. určenie a oznámenie termínu skúšok
	2. prihlasovanie účastníkov na skúšky

(Organizátor líderských skúšok z národnej úrovne (predseda RpV či ním poverený inštruktor) určí termín a miesto konania skúšok a ohlási ho elektronicky prostredníctvom kanálov SLSK oblastným inštruktorom a vodcom LRŠ. Spolu s tým oznámi spôsob a termín prihlasovania na skúšky. Zároveň pošle tajomníkovi RpV zoznam účastníkov skúšok. Tajomník RpV pripraví najneskôr dva týždne pred konaním skúšok líderské dekréty a dohodne sa s organizátorom skúšok o spôsobe ich prevzatia.)

1. **3 týždne pred konaním skúšok**
	1. zoznam účastníkov skúšok

(Tajomník RpV sfinalizuje zoznam účastníkov skúšok, skontroluje, či spĺňajú všetky podmienky. Najneskôr týždeň pred konaním skúšok pripraví líderské dekréty a dohodne sa s organizátorom skúšok o spôsobe ich prevzatia.)

1. **Na skúškach**
	1. vedenie protokolov

(Skúšobné komisie zabezpečia riadne vedenie protokolov z líderských skúšok.)

1. **1 mesiac po skúškach**
	1. dodanie protokolov, líderských činností a zoznamu absolventov skúšok tajomníkovi RpV
	2. skartovanie nevydaných dekrétov

(Tajomník RpV zapíše úspešných absolventov líderských skúšok do systému Tee-Pee a do evidencie RpV. Líderské dekréty, ktoré neboli vydané, organizátor skartuje.)

**III. Náplň líderských skúšok**

1. Táto interná smernica dopĺňa OP kapitolu 8 odsek o líderských skúškach. Náplň líderských skúšok je totožná pre absolventov LRŠ aj pre záujemcov o líderské skúšky bez absolvovania LRŠ.
2. Komisie líderských skúšok overujú kompetencie, ktoré sú v IS RpV: Obsahová náplň LRŠ a kompetenčný profil pre hodnosť Líder definované ako:
3. skúšky - teoretická otázka
4. skúšky - modelová situácia
5. Odpoveď záujemcu o líderský dekrét sa skladá z troch častí:
6. nosná téma
7. ostatná téma
8. modelová situácia
9. Pre úspešné zloženie líderských skúšok musí záujemca vyhovieť v nosnej téme a min. v jednej z dvoch zvyšných častí.
10. Prílohou tohto dokumentu sú:
11. zoznam nosných tém (téma, skúšané kompetencie, podotázky)
12. zoznam ostatných tém (téma, skúšané kompetencie, podotázky)
13. zoznam modelových situácií (vrátane podporných bodov pre skúšobné komisie)
14. predpripravené kombinácie, vrátane podotázok pri nosnej a ostatnej téme.

**ZÁVEREČNÉ A ZRUŠOVACIE USTANOVENIA**

1. Táto interná smernica je záväzná pre všetkých členov SLSK.
2. Výnimku z konkrétnych bodov môže udeliť predseda RpV.
3. Dátumom účinnosti tejto internej smernice sa ruší predošlá verzia Internej smernice RpV Líderské skúšky.

**Príloha 1: Nosné témy, skúšané kompetencie a podotázky**

|  |
| --- |
| **Piliere skautingu** |
| Overované kompetencie | Pomocné podotázky |
| * *Dokáže pomenovať a vysvetliť poslanie, princípy, časti výchovnej metódy skautingu.*
 | * Čo sú to piliere skautingu a aký je ich význam v našej činnosti?
* Vlastnými slovami vysvetli poslanie SLSK a ako ho aplikujeme v praxi.
* Ktoré princípy máme v SLSK a sa ich podstata odráža v skautskej činnosti?
* Na praktickom príklade vysvetli, čo je to výchovná metóda a z ktorých častí sa skladá.
 |
| **Výchovný systém** |
| Overované kompetencie | Pomocné podotázky |
| * *Rozumie výchovnému programu a jeho prepojenosti so 6 oblasťami rozvoja.*
* *Dokáže uviesť programový prvok do oddielového/družinového života, sledovať jeho plnenie a vyhodnotiť/osláviť to na záver. Dokáže radcom pomôcť s implementáciou programových prvkov.*
 | * Čo je to výchovný program a aký je jeho význam pre skautskú činnosť a pre jednotlivca?
* Ako je výchovný program prepojený so 6 oblasťami rozvoja?
* Na praktickom príklade opíš, ako uvedieš programový prvok (napr. Rangerský horizont; odborka Babysitter; výzva Modrý život; VPM Pamäť národa) do oddielového života, ako budeš sledovať jeho plnenie u členov a ako jeho splnenie ukončíš.
* Ako môžeš pomôcť radcom s implementáciou programových prvkov do činnosti družín?
 |

**Príloha 2: Ostatné témy, skúšané kompetencie a podotázky**

|  |
| --- |
| **Motivácia** |
| Overované kompetencie | Pomocné podotázky |
| * *Rozlišuje a dokáže využívať rôzne spôsoby motivácie na základe situácie, resp. potreby detí.*
* *Dokáže smerovať radcov ako pracovať pri výchove s prirodzenými dôsledkami konania členov bez potreby trestov.*
 | * Akými rôznymi spôsobmi môžeme motivovať členov oddielu vzhľadom na situáciu, resp. ich potreby? Na čo všetko treba prihliadať pri vyberaní vhodného spôsobu motivácie?
* Čo by si odporúčal radcom vo svojom oddiele, ak vidíš, že nevedia pracovať s prirodzenými dôsledkami konania členov bez potreby trestov?
* Aké kroky by si podnikol, keby si bol presvedčený o tom, že radca (radcovia) využívajú trestanie, ktoré hraničí so zneužívaním moci?
 |
| **Fungovanie tímu** |
| Overované kompetencie | Pomocné podotázky |
| * *Dokáže vysvetliť základy tímovej spolupráce (rozdiel medzi skupinou a tímom, roly v tíme, zásady spolupráce).*
 | * Vysvetli základy tímovej spolupráce (skupina vs. tím, tímové roly, zásady spolupráce), jej význam.
* Na základe vlastnej skúsenosti z práce v tíme (počas líderskej činnosti, LRŠ alebo i.) povedz výhody/nevýhody práce v tíme.
 |
| **Určovanie cieľov a ich vyhodnotenie** |
| Overované kompetencie | Pomocné podotázky |
| * *Dokáže formulovať krátkodobé ciele, nastaviť ich úroveň vzhľadom na cieľovú skupinu a relevantne zhodnotiť ich napĺňanie.*
 | * Čo je to cieľ a aký je rozdiel medzi ním a prostriedkom?
* Aký je vzťah medzi problémom, cieľom a aktivitou?
* Akú formuláciu by mal mať vhodný krátkodobý cieľ? Na čo si dať pri určovaní cieľov pozor?
* Čo je cieľová skupina a ako ju definovať?
* Ako sledovať napĺňanie cieľov vo výchove? Uveď praktické príklady.
 |
| **Budovanie oddielovej identity** |
| Overované kompetencie | Pomocné podotázky |
| * *Dokáže primerane budovať oddielovú identitu (oddielové symboly, tradície, rituály...).*
 | * Čo je to oddielová identita, aký je jej význam v oddielovej činnosti a v živote oddielu?
* Ako budovať oddielovú identitu a čo robiť pre to, aby sme si ju udržali?
* Ktoré sú jej zložky a ako ich môžeme využiť v praxi?
 |
| **Vývinová psychológia** |
| Overované kompetencie | Pomocné podotázky |
| * *Pozná charakteristiku jednotlivých vekových kategórií a ich vývinové špecifiká. Tieto poznatky dokáže využiť v praxi.*
* *Pozná potreby a záujmy dnešných detí v spoločnosti.*
 | * Charakterizuj jednotlivé vekové kategórie (vĺčatá/včielky, skauti/skautky, rangeri/rangerky) a ich vývinové špecifiká. Ako by si tieto poznatky využil v praxi? Uveď príklady.
* Aké majú deti žijúce v dnešnej spoločnosti potreby a záujmy? Ako by si to využil/-a v oddielovej činnosti? Uveď konkrétne príklady.
 |
| **Základy dramaturgie programu** |
| Overované kompetencie | Pomocné podotázky |
| * *Dokáže vhodne vybrať alebo vytvoriť a zorganizovať aktivitu (zložitejšia, etapová, štruktúrovaná...) s ohľadom na cieľovú skupinu a jej veľkosť.*
* *Pri tvorbe oddielového programu vie využiť libreto, leitmotív, symbolický rámec a dbá na pulzný princíp, krivky výkonnosti a ostatné dramaturgické zásady.*
 | * Aké aktivity by si vytvoril (z hľadiska dĺžky, zložitosti, fyzickej náročnosti, atď.) s ohľadom na cieľovú skupinu a jej veľkosť? Povedz pár príkladov.
* Ako ti pri tvorbe programu môže pomôcť libreto, leitmotív a symbolický rámec?
* Prečo treba dbať na pulzný princíp a krivky výkonnosti a riadiť sa dramaturgickými zásadami?
 |
| **Učenie sa činnosťou** |
| * *Vie, ako do programu pre družinu a oddiel zapojiť učenie sa činnosťou.*
* *Pozná základné pravidlá zážitkovej pedagogiky (Kolbov cyklus učenia, zóny komfortu a ohrozenia) a dokáže ich aplikovať do praxe.*
 | * Vysvetli vlastnými slovami, čo je to učenie sa činnosťou a zážitková pedagogika a aký je ich význam v skautskej činnosti.
* Popíš, v čom spočíva zážitková pedagogika (Kolbov cyklus, zóny komfortu a ohrozenia) a ako by si ju využil v príprave programu.
* Uveď konkrétne príklady učenia sa činnosťou v programe pre jednotlivé vekové kategórie.
 |
| **Symbolický rámec a etapové hry** |
| Overované kompetencie | Pomocné podotázky |
| * *Vie popísať význam symbolického rámca pre jednotlivé vekové kategórie.*
 | * Čo je to symbolický rámec, čo všetko ho tvorí a aký je jeho význam v skautskej činnosti?
* Aký má význam pracovať so symbolickým rámcom u jednotlivých vekových kategórii? Sú nejaké odlišnosti napríklad medzi vĺčaťom a roverom?
* Uveď po 2-3 príkladoch na vhodné symbolické rámce etapových hier pre vĺčatá/včielky, skautov/skautky, rangerov/rangerky.
 |
| **Duchovno v skautingu** |
| Overované kompetencie | Pomocné podotázky |
| * *Rozumie významu duchovna v skautingu a vie, prečo je jeho rozvoj dôležitý.*
 | * Čo je to duchovný rozmer a aký je jeho význam v skautingu?
* Skautský zákon a sľub ako duchovný rozvoj: vysvetli, ako je rozvíjaná duchovná oblasť prostredníctvom práce so skautským zákonom a sľubom.
 |
| **Život v prírode - využitie prírody vo výchove/skautingu** |
| Overované kompetencie | Pomocné podotázky |
| * *Rozumie významu života v prírode pre oddiel a jednotlivca v skautingu.*
 | * Aký je vzťah medzi skautingom a prírodou? Aké je jej miesto v pilieroch skautingu?
* Aký je z tvojho pohľadu význam života v prírode (jednak pre oddiel a jednak pre jednotlivca)?
 |
| **Bezpečnosť a hygiena** |
| Overované kompetencie | Pomocné podotázky |
| * *Dokáže vhodným a zrozumiteľným spôsobom komunikovať členom oddielu pravidlá bezpečnosti a hygieny, ktorými sa sám riadi.*
 | * Vysvetli, ako by si vhodným spôsobom komunikoval členom oddielu pravidlá bezpečnosti a hygieny na rôznych typoch akcií. Zameraj sa na rôzne typy oddielov z hľadiska veku a pohlavia.
* Aká je úloha teba ako lídra v dodržiavaní týchto pravidiel?
 |
| **Krízové situácie** |
| Overované kompetencie | Pomocné podotázky |
| * *Pozná postup, ako sa zachovať v prípade krízových situácií v oddiele a aké odporúčané postupy sú v Slovenskom skautingu.*
 | * Čo považovať za krízovú situáciu?
* Ako by si postupoval v prípade vzniku krízovej situácie? Čo odporúča Slovenský skauting?
* Ako by si predchádzal vzniku týchto situácií?
 |
| **Organizačná štruktúra a základné dokumenty SLSK** |
| Overované kompetencie | Pomocné podotázky |
| * *Pozná organizačnú štruktúru Slovenského skautingu na miestnej, regionálnej a národnej úrovni a čo jednotlivé zložky zastrešujú a poskytujú.*
* *Má základné vedomosti o Stanovách a Organizačnom poriadku Slovenského skautingu a vie, kde sú dostupné.*
 | * Ako vyzerá organizačná štruktúra SLSK od miestnej cez regionálnu až po národnú úroveň? Ktorá zložka čo zastrešuje a poskytuje?
* Vysvetli rozdiel medzi Stanovami SLSK a Organizačným poriadkom SLSK. Čím sa zaoberajú a kde sú sprístupnené v aktuálnom znení?
 |
| **Komunikácia, skautské PR a informačné zdroje** |
| Overované kompetencie | Pomocné podotázky |
| * *Dokáže prispôsobiť komunikáciu jej prijímateľovi (členovia oddielu, oddielový/zborový vodca, rodič,) a situácii.*
* *Pozná skautské médiá a má prehľad, ktoré informácie v nich môže nájsť.*
 | * Aké sú prostriedky vhodné na komunikáciu s rôznymi druhmi prijímateľov (členovia oddielu, oddielová rada, oddielový/zborový vodca, rodičia, verejnosť…)?
* Aké sú faktory, ktoré ovplyvňujú spôsob komunikácie v danej situácii?
* Aké komunikačné kanály používa SLSK? Ktorý komunikačný kanál používa na aký druh informácií?
 |
| **Vzdelávací systém** |
| Overované kompetencie | Pomocné podotázky |
| * *Pozná vzdelávací systém SLSK.*
 | * Vysvetli, čo je to vzdelávací systém SLSK a z ktorých zložiek sa skladá.
* Povedz základnú charakteristiku jednotlivých zložiek vzdelávacieho systému, rozdiely medzi nimi.
* Pomenuj hodnosti v SLSK a spôsob, ako ich možno získať. Uveď insígnie pre jednotlivé hodnosti.
* Vysvetli rozdiel medzi vedúcim a vodcom.
 |

**Príloha 3: Modelové situácie**

Overovaná kompetencia: *Uvedomuje si dôležitú úlohu lídrov v oddiele, v zbore a v rôznych funkciách a pozná ich kompetencie a oprávnenia. Dokáže si z nich vybrať takú, v ktorej sa cíti komfortne.*

|  |
| --- |
| 1. V oddiele je vzorný a príkladný člen (14 rokov), ktorý chodí na všetky akcie. Niektorým členom sa zdá premotivovaný (na každej akcii je vždy prvý, ostatným vyčíta, keď meškajú, má mnoho nášiviek na košeli, v prípade otázok ohľadom plnenia odboriek či výziev vždy reaguje hneď prvý) a robia si pre to z neho srandu. Ako by si túto situáciu vyriešil s využitím svojej líderskej osobnosti?
 |
| Poznámka pre komisiu | Roviny v modelovke:* správanie člena: hľadanie príčiny jeho správania (Nedostatok pozornosti? Túžba byť v niečom najlepší? Vynikať v niečom?);
* vzájomná tolerancia a pochopenie medzi členmi oddielu;
* ako nájsť rovnováhu tak, aby nedošlo k žiadnej ujme (aby člen napr. nestratil motiváciu)
* využitie členovho potenciálu (napr. Radcovské fórum, zapojenie do Družiny roka…)
 |

|  |
| --- |
| 1. Máš na starosť celoročnú oddielovú etapovú hru, do ktorej sa zapájajú družiny ako malé tímy. Úlohou radcov v tejto etapovke je členov družiny motivovať k zapájaniu sa. Radcovia sa ale po niekoľkých týždňoch trvania etapovky začnú vyhovárať, nechcú sa do nej zapájať a dokonca ju pred členmi zhadzujú. Etapovú hru ste pripravovali spoločne ako oddielová rada, ktorej členmi sú aj títo radcovia. Ako by si postupoval pri riešení tejto situácie?
 |
| Poznámka pre komisiu | Roviny v modelovke:* spoločný rozhovor s radcami: aká bola ich motivácia pripravovať hru, čo sa odvtedy zmenilo a otázka ich potrieb;
* postavenie staršieho/skúsenejšieho v očiach detí.
* Hľadanie spoločného riešenia situácie, čo v budúcnosti robiť inak.
 |

|  |
| --- |
| 1. Si aktívny člen oddielovej rady. Pre ale nedostatok ľudí máš pocit, źe oddielový vodca na teba začína klásť stále viac a viac úloh. Zo začiatku sa z toho tešíš, lebo máš viac zodpovednosti a učíš sa nové veci. Časom ale začínaš zanedbávať školu a aj svojich priateľov.
 |
| Poznámka pre komisiu | Roviny v modelovke:* skauting a dobrovoľníctvo v rebríčku hodnôt;
* asertívne vystupovanie voči vodcovi (vedieť povedať nie, určiť si, čo ešte zvládnem a čo už nie);
* hľadanie spoločného riešenia, dokázať povedať vodcovi, kde sú moje hranice, s čím mu dokážem pomôcť a s čím už nie.
 |

Overovaná kompetencia: *Riadi sa zásadami vystupovania skauta a prezentácie na verejnosti.*

|  |
| --- |
| 1. V spolupráci s mestom organizujete akciu pre verejnosť, ktorá má zvýšiť celkové povedomie o ekológii. Pomáha ti pritom aj skupinka starších skautov vo veku 13-14 rokov. Keď sa pri vás pristavujú náhodní okoloidúci v staršom veku, pýtajú sa týchto skautov, prečo majú takéto smiešne košele, hovoria im, že sú pionieri, že za ich čias sa o žiadnej ekológii nehovorilo a všetko bolo aj tak super, pretože sa o nich postarali komunisti. Skupina skautov nevie, čo im na to povedať a po ich odchode sa začne hanbiť za svoju rovnošatu a chce si ju dať dole. Keďže si organizátorom tejto akcie, trápi ťa to. Ako by si to vyriešil?
 |
| Poznámka pre komisiu | V rámci modelovky sa možno zamerať na generačný rozdiel a zároveň vyrovnávanie sa s minulosťou, globálne vzdelávanie (potreby vo výchove a vzdelávaní detí a mládeže sa menia tak, ako sa mení aj doba/spoločnosť), nosenie rovnošaty na verejných podujatiach a význam jej nosenia. Prípadne hľadanie riešenia, ako pripravovať členov na to, aby sami dokázali v budúcnosti na podobné situácie reagovať. |

Overovaná kompetencia: *Dokáže spozorovať, že člen sa správa neštandardne. Vie, ako má v takomto prípade postupovať.*

|  |
| --- |
| 1. Si zástupca oddielového vodcu. Skautka (12 rokov) je v oddiele už 5 rokov, vždy vystupovala ako veľmi veselé a priateľské dievča, ktoré rado pracovalo v tíme, resp. v družine, na doterajších táboroch s ňou nebol žiaden problém. Na tohtoročnom tábore ale vyhľadáva skôr samotu, častejšie plače, bočí od ostatných. Do aktivít sa zapája, ale je pasívnejšia ako obvykle. Od jej radcu sa dozvieš, že jej rodičia sa nedávno rozviedli a dievča majú v striedavej starostlivosti. S oddielovým vodcom sa dohodneš, že túto situáciu budeš riešiť ty, keďže je on zároveň aj táborovým vodcom, čo ho “zamestnáva” 24/7. Okrem toho poznáš túto skautku dlhšie ako on. Ako budeš postupovať?
 |
| Poznámka pre komisiu | Citlivý prístup, určenie, s kým môže líder na riešení situácie komunikovať a spolupracovať (radca, dobrá kamarátka/kamarát skautky, prípadne aj priamo s rodičmi). Vhodné je napr. sa zamerať aj na to, či v rámci tábora neplánujete nejaké diskusie na tému rodina, vzťahy v nej a pod. (prípadne nejakú aktivitu, ktorá by skautke mohla situáciu v rodine pripomínať). V prípade, že áno, môže líder zvážiť zmenu témy diskusie/aktivity, alebo dopredu skautku upozorniť, o čom diskusia bude a dať jej možnosť nezúčastniť sa. Z dlhodobého hľadiska si treba všímať, ako sa situácia vyvíja, či je skautka aktívnejšia a pod. Zároveň by si mal líder pri tejto modelovke uvedomiť, kde sú hranice jeho možností, resp. čo sa už dá považovať za zásah do súkromia rodiny. |

|  |
| --- |
| 1. V oddiele máš hyperaktívne dieťa (ide o diagnózu stanovenú lekárom, rodičia vás o tom informovali). Ostatným mladším členom oddielu začína liezť na nervy. V spolupráci s vodcom máš vyriešiť túto situáciu.
 |
| Poznámka pre komisiu | Rozhovor s rodičmi (možno sami vedia, čo dieťaťu prospieva, čo nie, resp. radili sa s odborníkom); činnosť pre dieťa by malo mať štruktúru, pozitívne vplýva opakujúce sa činnosti, istý režim; treba ho motivovať, všímať si, aká činnosť ho zaujala. Nie je vhodné o ňom hovoriť ako o "neposlušnom" dieťati. Vhodné sú kratšie aktivity.Druhá rovina modelovky sú negatívne prejavy ostatných členov (môže im len "liezť na nervy" správanie, ale tiež vzhľadom na to, že starší členovia môžu venovať väčšiu pozornosť dieťaťu s hyperaktivitou, môžu mať pocit, že je privilegovaný a platia pre neho iné pravidlá a pod. V prípade dospelých členov oddielu je na mieste sa s nimi otvorene porozprávať o špecifických potrebách člena s hyperaktivitouAk nie je v silách vedenia oddielu zabezpečiť vhodné prostredie, oddielový vodca môže pristúpiť k riešeniu, že dieťa do oddielu neprijme, je to ale až úplne posledná možnosť. |

Overovaná kompetencia: *Dokáže prispôsobiť prvky programu individualite členov (Nováčik a stupne napredovania, odborky, výzvy, VPM – pre jednotlivé vekové kategórie) a zároveň pozná svoje právomoci pri zmene výchovného programu.*

|  |
| --- |
| 1. Na tábore máš na starosti plnenie odboriek a výziev, keďže vodca tábora je zaneprázdnený inými vecami. Keďže si však musel riešiť ešte niečo do školy, prišiel si na tábor neskôr a zistil si, že jedno z detí si už plní neoficiálnu, resp. zakázanú výzvu bosé nohy (je v polovici výzvy). Ako by si postupoval?
 |
| Poznámka pre komisiu | Roviny v modelovke:* dieťa už je motivované plniť si výzvu, teraz mu povedať, že musí okamžite prestať, by ho mohlo demotivovať plniť si iné výzvy
* líder by mal riešiť aj samotný fakt, že niekto dieťaťu dovolil plniť si bosé nohy (Dal líder dostatočné pokyny niekomu keď vedel, že príde na tábor neskôr?)
* do budúcnosti vytvorenie napr. vlastnej oddielovej výzvy (napr. bezpečnejšiu alternatívu bosých nôh)
 |

Overovaná kompetencia: *Dokáže vhodným spôsobom pracovať s témou riziká doby v oddiele a pomôcť členom vyrovnávať sa s týmito rizikami.*

|  |
| --- |
| 1. Všimneš si, že niekoľkí členovia Vašej oddielovej rady začali zdieľať na sociálnych sieťach príspevky dezinformačných stránok, ktoré svojím obsahom nielen propagujú extrémistické myšlienky, ale aj šíria dezinformácie ohrozujúce zdravie (napr. proti očkovaniu či tvrdia, že vírus covid-19 je výmysel). Vodca oddielu je aktuálne indisponovaný a nie je v jeho silách zasiahnuť.
 |
| Poznámka pre komisiu | Roviny v modelovke:* potreba otvorenej komunikácie; zistenie, prečo členovia oddielovej rady veria a dôverujú dezinformačným stránkam
* argumentácia pred členmi oddielovej rady a poukázanie na nebezpečenstvo propagovania extrémistických myšlienok (diskusia s odborníkom, prípadne s niekým, kto sa sám nechal v mladosti ovplyvniť extrémistickými myšlienkami)
* líder môže požiadať o pomoc iného staršieho činovníka, ak je vodca zaneprázdnený
* okrem týchto opatrení má líder možnosť použiť nástroj sociálnych sietí o nahlasovaní nevhodného či inak nebezpečného obsahu
 |

|  |
| --- |
| 1. Rangeri v tvojom oddiele sa mimo klubovne správajú neskautsky. Vyjadrujú sa vulgárne a fajčia pred deťmi. Keďže je to tvoja veková kategória, vodca ťa požiadal, aby si sám navrhol riešenie.
 |
| Poznámka pre komisiu | * Otázka zodpovednosti: je naozaj vhodné, aby prenášal vodca riešenie na mladšieho lídra? Pri tejto téme je potreba autority vodcu
* podobné problémy treba riešiť dlhodobo, nie nárazovo (napr. prostredníctvom stupňov napredovania, robenia výziev zameraných na zdravý životný štýl - líder môže navrhnúť zaviesť do oddielu rôzne diskusie na tému zdravého životného štýlu, prípadne navrhnúť chodiť spoločne na diskusie s touto témou organizované niekým iným);
* Tiež rovina správania sa mimo skautingu - téma, s ktorou dlhodobo pracovať v rámci činnosti oddielu: končí skauting za zavretými dverami?
* ak by sa situácia opakovala aj v rámci skautských akcií (a nepomohol by ani rozhovor s rangermi), jedno z opatrení môže byť aj napr. zákaz chodenia na akcie s deťmi
 |

|  |
| --- |
| 1. Si zástupca oddielového vodcu a zistil si na tábore, že dievča (14 rokov) z tvojho oddielu sa vysmieva chlapcovi (15 rokov) z druhého oddielu, že je vegetarián. Osočuje ho komentármi, že “čo je to za chlapa”, keď neje mäso a že by sa mal pochlapiť a začať ho jesť, lebo v mäse je sila. Okrem toho zisťuješ, že dievča pravidelne posiela posledné mesiace tomuto chlapcovi meme obrázky vysmievajúce sa z vegetariánov a označuje ho komentároch pod dezinformačnými článkami o “škodlivosti” vegetariánstva.
 |
| Poznámka pre komisiu | * Riešenie aktuálnej situácie na tábore:
	+ rozhovor (samostatne) s dievčaťom o rešpektovaní druhého, zároveň o šírení hoaxov
	+ rozhovor s chlapcom - ako sa cíti, či má potrebu aktívne riešiť tieto útoky, prípadne či bol ochotný vysvetliť dievčaťu viac o svojom spôsobe životosprávy; líder môže ponúknuť, že bude mediátorom v tomto konflikte. Líder musí počítať aj s alternatívou, kedy chlapec nebude chcieť ďalej riešiť.
	+ líder môže pri modelovke uvažovať aj o dôvodoch, ktoré vedú dievča k výsmechu (napr. neopätované sympatie a pod., v takom prípade môže rozhovor všetkých troch len zhoršiť situáciu)
* prevencia dlhodobo a priebežne sa v činnosti oddielu zameriavať na prevenciu šikany a kyberšikany, vzájomný rešpekt a tolerancia; prípadne aj práca s informáciami (napr. pripraviť debatu s odborníkom na oddielovke a pod.)
 |

Overovaná kompetencia: *Dokáže zvážiť potenciálne riziká a snaží sa im predchádzať.*

|  |
| --- |
| 1. Si na oddielovom výlete (15 detí vo veku 11 až 14 rokov), ktorý máš na starosti sám s vodcom a vidíš, že sa blíži veľmi zlé počasie. Vodca však hovorí, že to istotne zvládnete a počasie bude v poriadku. Ako budeš postupovať?
 |
| Poznámka pre komisiu | Roviny v modelovke:* otázka autority a zodpovednosti za účastníkov (v tomto prípade ju má vodca; situáciu je treba riešiť tak, aby líder “nepodkopal” autoritu vodcu)
* potrebné proaktívne správanie lídra: vysvetliť vodcovi, ako vidí situáciu on, navrhnúť mu riešenie, apelovať na to, že radšej zvoliť bezpečnejšie riešenie aj keď to môže znamenať skoré ukončenie výletu (ak sa počasie zlepší, stále si môžu s členmi na bezpečnejšom mieste zahrať rôzne aktivity)
* ak by sa situácia opakovala, líder sa môže obrátiť na zborovú radu
 |

Overovaná kompetencia: *Pozná postup, ako sa zachovať v prípade krízových situácií v oddiele a aké odporúčané postupy sú v Slovenskom skautingu.*

|  |
| --- |
| 1. Si s oddielom 25 skautov (10 – 15-roč.) na výprave. Jediným dospelým si ty a pomáhajú ti 2 radcovia a ranger (16 – 17-roč.) Je 17.40 a vraciate sa dopravnými spojmi domov. Cestovali ste vlakom a po vystúpení v stanici ti na otázku „Máte všetci všetko?“ odpovie 12-roč. chlapec, že si vo vlaku zabudol kapsičku, v ktorej má peniaze a preukazy (15 € + preukaz poistenca, skautský, mesačný na MHD...). O cca 10 minút vás čaká ešte jeden prípoj, aby ste sa dostali domov. Ak ho nestihnete, nedodržíte oznámený koniec výpravy. Vlak sa už pohol, dieťa začína plakať.
 |
| Poznámka pre komisiu | Modelová situácia má konkrétne riešenie, preto je možno sa zamerať na to, či líder bude riešiť všetky roviny:* strata dokladov (zavolať na železničný dispečing, ohlásiť v ktorom vlaku a ideálne aj vagóne došlo pravdepodobne k strate)
* upokojenie chlapca (líder nie je sám, v tejto situácii mu môžu pomôcť aj radcovia kým on nahlasuje stratu dokladov)
* oboznámenie rodičov so situáciou
* prevencia (ako nabudúce predísť podobnej situácii)
 |

|  |
| --- |
| 1. Na cyklovýlete, za ktorý si zodpovedný, si dievča zlomilo nohu. Je s tebou ešte jeden 15-ročný radca, ostatní sú členovia v skautskom veku. Ide o otvorenú zlomeninu, dievča je v šoku. Naokolo tebe nie je nijaký okoloidúci, signál na mieste, kde sa dievča zranilo, nemáš.
 |
| Poznámka pre komisiu | Modelová situácia má konkrétne riešenie, preto je možno sa zamerať na to, či líder bude riešiť všetky roviny:* poskytnutie prvej pomoci (a zároveň poveriť 15-ročného radcu, aby upokojil zvyšok skupiny, dal im pokyn držať sa ďalej od zranenej, jeden zo skupiny - najrozvážnejší - môže viesť krátku sedavú aktivitu alebo sa starať o to, aby všetci ostali na jednom mieste)
* ak sa stále neobjavil žiaden okoloidúci, poslať 15-ročného radcu hľadať signál, aby mohol privolať záchranku; líder ostáva pri zranenej
* po príchode sanitky oboznámiť so situáciou rodičov zranenej, oddielového vodcu (po jeho rozhovore prípadne informovať o zranení aj Ústredie)
 |

|  |
| --- |
| 1. Na celodennom výlete si zmeškal posledný spoj domov. Máš so sebou 13 vĺčat. Je neskoro poobede a už sa stmieva.
 |
| Poznámka pre komisiu | Možnosť riešenia modelovky:* dať vĺčatám nejakú činnosť (obľúbenú hru, ktorej poznajú pravidlá a vedia sa ju samy zahrať; aktivita, pri ktorej sú na mieste, nevyžaduje si väčší dozor od radcu)
* líder môže zatiaľ skúsiť osloviť 3-4 rodičov (telefonicky), ktorí vozievajú svoje deti autom, prípadne môže skúsiť osloviť iných členov zboru (môže im ponúknuť preplatenie nákladov). Keď bude mať dohodnutý odvoz, následne môže obvolať zvyšných rodičov, upokojiť ich, že situácia je už vyriešená
* prevencia do budúcna (plánovať výlet s väčšou časovou rezervou, neplánovať stihnúť posledný spoj, na výlet s väčším počtom detí neísť sám…)
 |

Overovaná kompetencia: *Dokáže prispôsobiť komunikáciu jej prijímateľovi (členovia oddielu, oddielový/zborový vodca, rodič,) a situácii.*

|  |
| --- |
| 1. Organizuješ víkendovú chatu pre váš oddiel. Príde za tebou rodič vášho skauta s tým, že svoje dieťa nikam nepustí, pretože na poslednej takejto oddielovej akcii sa vraj skoro vôbec nespalo a iba sa behalo v zime po vonku a jeho dieťa prišlo domov s teplotami, kvôli čomu sa celý týždeň muselo liečiť doma. Túto akciu si neorganizoval ty, ale mal ju na starosti oddielový vodca. Ako by si túto situáciu riešil?
 |
| Poznámka pre komisiu | V tejto modelovke je možné sledovať niekoľko rovín:* ako líder zareaguje na obvinenie oddielového vodcu rodičmi (líder nemusí poznať, aká bola objektívna skutočnosť; tiež nemôže ospravedlňovať správanie vodcu - nepozná skutočnosť; ani nie je vhodné, aby líder pred rodičmi vodcu “zhadzoval”)
* úprimná komunikácia lídra s rodičmi (dobrodružstvo v skautingu; zároveň vyváženie aktivít); líder môže ponúknuť, že predstaví rodičom program na víkend, že dohliadne, aby boli všetci teplo oblečení a mali dostatok spánku
* líder v rámci modelovky môže spomenúť aj napr. potrebu spätnej väzby od účastníkov po akcii, vrátane otázok ohľadom komfortu účastníkov - a zároveň racionálne zhodnotenie spätnej väzby od detí (čo sa páči im, nemusí byť v súlade s bezpečnosťou detí)
 |

|  |
| --- |
| 1. Na oddielovej akcii (si na nej len ty) v mestskom parku ťa osloví pán, ktorý je na prechádzke so svojou 6-ročnou dcérkou. Zaujalo ho, ako členovia tvojho oddielu pobehujú po parku a plnia rôzne úlohy. Pýta sa na možnosti zapojenia svojej dcéry a je veľmi zvedavý na skauting, keďže o ňom vie veľmi málo. Ty ale vieš, že aktuálne do oddielu neprijímate nových členov pre nedostatok radcov. Čo urobíš?
 |
| Poznámka pre komisiu | Pri odpovedaní komisia môže sledovať:* aký zvolí líder prístup voči pánovi a ako by odpovedal na jeho otázky o skautingu (spôsob vysvetlenia poslania, princípov skautingu a skautskú činnosť – prispôsobenie veku, skúsenostiam a poznatkom toho, komu o skautingu líder rozpráva)
* uvažovanie nad možnosťami pre dievčatko (napr. ponúkne oficiálny email na zbor, prípadne iný oddiel, odporučí mu webovú stránku iného zboru a pod., odporučí mu stránku [skauting.sk](http://skauting.sk), aby si mohol o skautingu ešte viac prečítať)
* ako líder zabezpečí to, že potrebuje poskytnúť pánovi informácie, ale zároveň nemôže stratiť prehľad o tom, čo robia jeho členovia a čo sa deje v parku
 |

|  |
| --- |
| 1. Člen oddielu na tábore zničil novú oddielovú sekeru. Bol si vedomý toho, že ho oddielový vodca vystríhal pred nerozvážnym používaním sekery, ale on ju i napriek tomu vzal so sebou do lesa a pri sekaní ju zničil. Nestalo sa to prvýkrát, že pre svoju nerozvážnosť zničil oddielový či zborový majetok. Člen, ktorý sekeru zničil, nič nezapieral, k činu sa priznal. Aké budú tvoje ďalšie kroky?
 |
| Poznámka pre komisiu | Návrh na riešenie:* líder sa s členom porozpráva, pričom mu položí otázku “Prečo”. Zároveň môže líder viesť rozhovor tak, aby člen sám navrhol riešenie, ako oddielu vynahradí zničenú sekeru
* líder môže zároveň člena oddielu menovať „staračom sa” o náradie: jeho úlohou bude dohliadať na to, aby na konci dňa bolo všetko náradie uložené na mieste a zároveň ho skontroluje, či je v poriadku. Po pár dňoch môže prebehnúť krátky rozhovor - reflexia - člena a lídra (ako sa mu darí v staraní sa o náradie, či je všetko v poriadku, či nemá nejaké návrhy na zlepšenie systému požičiavania a vracania náradia a pod.)
* zakázať mu používať náradie by malo byť riešenie len v prípade, že sa situácia opakuje, člen sústavne porušuje dohodnuté pravidlá pri používaní náradia (v takom prípade ale treba dávať pozor, aby sa člen nevyvlieka z prác na táborisku)
 |

|  |
| --- |
| 1. Na večernom zamyslení na tábore o sile sľubu v našom každodennom živote sa jedna členka oddielu (13 rokov) rozplače, odíde. Keď za ňou pribehneš, odmieta s tebou hovoriť.
 |
| Poznámka pre komisiu | Komisia môže určiť, či bol líder jediným starším na zamyslení (ťažší variant) alebo nie:* líder by mal zreflektovať to, že sa s ňou členka odmieta rozprávať. Môže jej navrhnúť, či jej nezavolú blízkeho kamaráta/kamarátku, prípadne sa jej spýtať, či chce byť sama a poskytnúť jej priestor (keďže je večer, je na mieste, aby ju líder požiadal, aby ale neopúšťala pre jej vlastné bezpečie táborisko). Zároveň jej líder môže povedať, že je to v poriadku, ak sa v ten večer zamyslenia nezúčastní
* na druhý deň môže prípadne líder ponúknuť členke, že sa môžu porozprávať, prípadne sa jej môže spýtať, či a ako jej vie pomôcť
* v prípade, že líder zistil príčinu jej reakcie na danú tému, môže si dať pozor, či v programe nemajú tematicky podobné zamyslenie alebo aktivitu.
 |

Overovaná kompetencia: *Pozná princíp a priebeh radcovských skúšok a dokáže zastávať pozíciu člena skúšobnej komisie.*

|  |
| --- |
| 1. Si jedným z členov skúšobnej komisie na (oblastných) radovských skúškach. Kandidát na budúceho radcu si ako nosnú tému vytiahol výchovný program. K programovej ponuke pre rôzne vekové kategórie sa vedel vyjadriť, ale “zasekol sa” pri šiestich oblastiach rozvoja, pretože ich nevie poriadne vymenovať. Jednému z členov komisie sa to nepáči a začína nad ním očividne krútiť hlavou a dávať mu najavo, že týmto spôsobom asi skúškami neprejde. Ako by si postupoval?
 |
| Poznámka pre komisiu | Odpoveď na skúške je potrebné riadne dokončiť, nie je vhodné, aby jednotliví členovia komisie začali dávať najavo, že skúšku nespravia, skôr mu skúsiť pomôcť, upozorniť ho, ak sa mýli. Členovia v komisii sú rovnocenní, preto je na mieste, aby líder prípadne zasiahol, ak sa iný člen komisie správa neadekvátne. Na skúškach je potrebné byť empatický, mať na mysli faktor stresu. Tiež je dôležité, aby líder zvážil váhu teoretických a praktických vedomostí skúšaného. Pri rozhodovaní komisie treba mať na mysli, že sa rozhoduje väčšinou, líder môže podložiť svoj názor argumentmi. |

**Príloha 4: Kombinácie**

|  |  |
| --- | --- |
| Nosná téma | Ostatná téma |
| Piliere skautingu | Motivácia |
| Piliere skautingu | Určovanie cieľov a ich vyhodnotenie |
| Piliere skautingu | Budovanie oddielovej identity |
| Piliere skautingu | Vývinová psychológia |
| Piliere skautingu | Základy dramaturgie programu |
| Piliere skautingu | Vzdelávací systém |
| Piliere skautingu | Komunikácia, skautské PR a informačné zdroje |
| Piliere skautingu | Krízové situácie |
| Piliere skautingu | Bezpečnosť a hygiena |
| Piliere skautingu | Organizačná štruktúra a základné dokumenty SLSK |
| Výchovný systém | Fungovanie tímu |
| Výchovný systém | Učenie sa činnosťou |
| Výchovný systém | Symbolický rámec a etapové hry |
| Výchovný systém | Duchovno v skautingu |
| Výchovný systém | Život v prírode |
| Výchovný systém | Organizačná štruktúra a základné dokumenty SLSK |
| Výchovný systém | Krízové situácie |
| Výchovný systém | Bezpečnosť a hygiena |
| Výchovný systém | Budovanie oddielovej identity |